Александър Пушкин
Ех, кобилке моя млада…

Превод от руски: Найден Вълчев, —

chitanka.info

Ех, кобилке моя млада…[0]

Ех, кобилке моя млада

от чудесния Кавказ,

и не скачай, и не страдай,

щом дошел е твоя час;

не поглеждай ме накриво,

със копито не дълбай

и не вей смолиста грива

през степта от край до край.

Знай, ще стихнеш ти под мене

още в първата езда

и ще бягаш укротена

от скъсената юзда.

[0] Напечатано в „Северные Цветы“, 1829 г., с подзаглавие „Подражание на Анакреон“. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.